Մերի Մորելլո

**Մերի Մորելլո** (, ), ամերիկացի ակտիվիստ։ 1987 թվականին հիմնադրել է գրաքննության դեմ պայքարող «Ծնողները ռոքի և ռեփի համար» () խումբը։

## Վաղ կյանք
Մորելլոն ծնվել է 1923 թվականին Իլինոյս նահանգի Մարսել քաղաքում։ 1954 թվականին նա Չիկագոյի Լոյոլայի համալսարանում ստացել է մագիստրոսի կոչում աֆրիկյան և լատինաամերիկյան/Պերուի պատմության ոլորտում։ Տասնամյակի մնացած մասը անցկացրել է Գերմանիայում, Պերուում և Ճապոնիայում անգլերեն դասավանդելով, և մեկ անգամ բեռնատար նավով շրջել է աշխարհով մեկ։ 

1960-1963 թվականներին Մորելլոն ապրել է Քենիայում, որտեղ ամուսնացել է Նգեթե Նյորոգեի հետ (Նյորոգե Մունգայի և Ջեմիմա Գեկագայի եղբայրը)։ Նյորոգեն եղել է ակտիվիստ, որը Մաու Մաու ապստամբության (1952-1960) ընթացքում նպաստել է Քենիայի անկախությանը բրիտանացիներից, իսկ ավելի ուշ դարձել Միավորված ազգերի կազմակերպության Քենիայի առաջին պատվիրակը։

## Կարիերա
1960-ականներին Մորելլոն ներգրավված էր Քաղաքացիական իրավունքների շարժման և Գունավոր մարդկանց առաջընթացի ազգային ասոցիացիաի () աշխատանքներում։ Նա Չիկագոյի քաղաքային լիգայի երկարամյա ակտիվիստ էր։ 1964 թվականին նա և իր ամուսինը տեղափոխվեցին Նյու Յորքի Հարլեմ, որտեղ ծնվեց նրանց որդին՝ Թոմը։

Մորելլոն և Նգեթեն ամուսնալուծվեցին 1965 թվականին, երբ Թոմը մեկ տարեկան էր։ Այնուհետև Մորելլոն որդու հետ տեղափոխվեց Իլինոյս նահանգի Լիբերթիվիլ փոքրիկ արվարձան՝ Չիկագոյից հյուսիս։ Նա աշխատանքի անցավ Լիբերթիվիլի ավագ դպրոցում՝ դասավանդելով հասարակագիտություն և ԱՄՆ-ի պատմություն։ 1987 թվականին նա թողեց իր քսաներկու տարվա ուսուցչական աշխատանքը և հիմնադրեց «Ծնողները ռոքի և ռեփի համար» խումբը, որը գրաքննության դեմ ուղղված հակակշիռ էր Թիփեր Գորի «Ծնողական երաժշտական ռեսուրս կենտրոնին»։ Նա երեք ուղևորություն կատարեց Խորհրդային Միություն՝ Սիբիրով և Մոնղոլիայով։

1991 թվականին Մորելլոն և շատ ուրիշներ պայքարեցին Կոնգրեսում առաջարկվող օրենսդրության դեմ, որը կոչվում էր «Պոռնոգրաֆիայի զոհերին փոխհատուցման մասին օրենք», համարակալված S. 983 կամ ավելի ուշ՝ S. 1521։ Օրենսդրությունը չընդունվեց, մասամբ շարքային ակտիվիզմի շնորհիվ։ 1996 թվականի հունիսի 24-ին նա ստացավ Հյու Մ. Հեֆների Առաջին փոփոխության մրցանակը արվեստի և ժամանցի ոլորտում՝ «Ծնողները ռոքի և ռեփի համար» խմբի հետ իր աշխատանքի համար։

1991 թվականի աշնանը Մորելլոն սկսեց կամավոր ուսուցչական աշխատանք Իլինոյս նահանգի Ուոկեգան քաղաքի Փրկության բանակի վերականգնողական կենտրոնում, որտեղ դասավանդում էր մեծահասակների գրագիտություն։ Նա ներգրավված էր Չիկագոյի Կուբայի կոալիցիայում, որը ձգտում էր վերացնել ԱՄՆ-ի էմբարգոն Կուբայի դեմ։

Մորելոն հայտնի է նաև 1999 թվականին մահապատժի դատապարտված Մումիա Աբու-Ջամալի բանտարկության շուրջ բանավեճին իր մասնակցությամբ։ Աբու-Ջամալը դատապարտվել էր 1982 թվականին Ֆիլադելֆիայի ոստիկանության սպայի սպանության համար։ Խմբագրականում նա ասել է.

2007 թվականին Մորելլոն Քնդի Շիհանի հետ միասին ունեցել է փոդքասթ՝ «Մերի Մորելոյյի և Քնդի Շիհանի շոուն» անունով։

## Անձնական կյանք
Մորելլոն ամուսնացած է եղել քենիացի լրագրող, դիվանագետ Նգեթե Նյորոգեի հետ։ Նրանք ունեցել են մեկ որդի՝ Rage Against the Machine խմբի կիթառահար Թոմ Մորելլոն (ծնվ․ 1964 թվականին)։ Զույգը ամուսնալուծվել է նրա ծնունդից մեկ տարի անց՝ 1965 թվականին։

2023 թվականի հոկտեմբերին Մորելլոն դարձել է 100 տարեկան։

## Հանրային ելույթներ
1994 թվականին Pinkpop փառատոնում՝ Rage Against the Machine-ի բեմ դուրս գալուց առաջ, Մորելլոն նրանց ներկայացրել է որպես «Լավագույն խումբը անիծյալ տիեզերքում» ()։ 2007 թվականի օգոստոսի 24-ին Rage Against the Machine-ի վերամիավորման ժամանակ նա կրկին հայտնվել է։ 2016 թվականի սեպտեմբերի 13-ին Prophets of Rage-ի համերգին նա նրանց ներկայացրեց որպես «Տիեզերքի լավագույն անիծյալ խումբը» ()։

## Ծանոթագրություններ

Կատեգորիա:1924 ծնունդներ
Կատեգորիա:ԱՄՆ-ի քաղաքականություն
Կատեգորիա:Ամերիկացի երկարակյացներ
Կատեգորիա:Ամերիկացի կանայք
Կատեգորիա:Ամերիկացի հասարակական գործիչներ
Կատեգորիա:Ամերիկացի ուսուցչուհիներ
Կատեգորիա:Ամերիկացիներ իռլանդական սերմամբ
Կատեգորիա:Կին ակտիվիստներ